Exqrch/javanese-Komodo-pixelgpt huggingface dataset:
Jatiwangi Art Factory (JAF) yaiku nirlaba kang fokus marang kajian urip uripé masarakat dèsa lumantar kegiyatan seni lan budaya uga industri krèatif kaya ta fèstival, pagelaran seni, pamèran seni rupa, musik, video, lan film, keramik, rèsidensi seniman, diskusi wulanan, siaran radio lan pendidikan
Jatiwangi Art Factory (JAF) bisa ditemuaké ing Dèsa Jatisura, Kècamatan Jatiwangi, Kècamatan Majalengka, Provinsi Jawa Barat
Awalé fèstival iki nduwèni jeneng Jatiwangi International Performing Artis-in-Residence Fèstival (2006), yaiku rèsidensi kang diselenggaraké ing telu dèsa ing wilayah Jatiwangi
Ing 2010 dheweké ganti jeneng dadi Jatiwangi Artists-in-Residence Fèstival lan ing taun 2012 dadi Fèstival Rèsidensi Jatiwangi
Fèstival iki nduwèni upaya nyiptaaké kesadaran masarakat babagan praktek seni kontemporer lan buka kemungkinan anané aktivitas krèatif
Kajaba kanggo njembatani hubungan lan pertemuan antara seniman mukiman lan penduduk dèsa, fèstival iki uga buka jaringan kerja internasional kanggo masa depan Jatiwangi
Komite Fèstival nduwèni tugas ngehubungaké seniman lan sing duwé omah (masarakat)
Seniman-seniman kuwi manggon ing omahé warga saksuwené rong minggu bebarengan karo masarakat ngasilaké karya lan manfaataké potènsi dèsa
Village Video Festival (2009) yaiku fèstival video internasional rong taunan kang diselenggaraké dèning Jatiwangi art Factory lan Sunday Screen (kelompok kang gawé video saka Bandung)
Peserta diundang kanggo mèlu rèsidensi saksuwené rong minggu lan manggon ing dèsa-dèsa lan omahé masarakat, kegiyatan iki kolaborasi karo masarakat dèsa lan aparat dèsa, banjur nyiptaaké video kanggo diputer ing sakwisé fèstival
Masarakat uga dilatih kanggo bedaké akeh jinisé kontradiksi lan masalah kang bisa dihadapi ing urip sadina-dina
Video kuwi mengko bisa dadi jendela kanggo delok apa kang kedadèan ana ing uripé awaké dhèwé
Fèstival musik iki bakalé ngelibataké seniman mukiman lan masarakat dèsa
Saksuwené rong minggu seniman mukiman bakalé kolaborasi karo masarakat dèsa babagan idé utawa kesempatan kanggo tampil, iki dilakoaké kanggo nyiptaaké instrumèn musik keramik ing fèstival mèngko
Kasil kolaborasi iki bakal ditampilaké ana ing pèntas musik sakwisé fèstival
Jatiwangi Cup yaiku kontes kanggo binaragawan kang bisa dadi tuladha acara kang diselenggaraaké dèning Jatiwangi Art Factory (JAF) lan ngelibataké buruh pabrik supaya dadi bintangé
Ciriné pabrik kang kerja ora ana mandheké kanggo buruh, ora kerasa apa-apa yèn ning kana
Babagan Liyané kang Dukung Jebor Hall Saya Mendunia.
Akèh kegiatan kang gawé Jatiwangi Art Factory (JAF) saya dikenal Internasional, kaya ta seniman JAF sing uga mèlu pamèran ing luar negeri makaping-kaping ana ing Singapura Biennale, Asia Biannale, Fukoka Art Museum, nganti kolaborasi karo seniman Polandia Marta Frank ana ing Desain Sosial Bagi Kèhidupan Sosial
JAF uga wis makaping-kaping diundang menyang luar negeri kanggo mèlu ngèrancang pamèran seni
Taun 2017, JAF ngentukaké Penghargaan Bhinneka (Bhinneka Award) saka Art Stage Jakarta awit kiprahé ing jagad seni
Ing Jatiwangi, JAF wis ora asing manèh
Komunitas kang anggotané ana 60 wong iki bisa nginterupsi rutinitas warga Jatiwangi kang disesaki akèh babagan produksi gendhèng lan seni
Lewat Jatiwangi Art Factory (JAF), band Hanyaterra uga bisa gawé irama saka alat musik kang bahan dasaré gendhèng
Band kang isiné 3 bocah enom saka Jatiwangi kuwi uga wis nyelenggaraaké konser nganti tekan Dhènemarken
Iki uga bisa dadi bukti yèn JAF mènèhi dampak positif kanggo masarakat Jatiwangi supaya bisa mendunia
Kegigihan Arief lan Ginggi mènèhi piwulang wigati supaya ora owah saka mosiking jaman saiki
Masa jaya Jatiwangi kang dadi sèntra industri gendhèng bisa redup kapan waé, ananging semangat lan krèativitas kang wis kebangun ora bakal sirna
Dheweké mung berubah menginspirasi lumantar mèdium kang anyar.
Alfonsus Biru Kira Alfonsus Biru Kira ingkang lair ing Jakarta, 14 Mei 1980 inggih punika sawijining pastor wonten ing Modio, Distrik Mapia Tengah, Kabupaten Dogiyai, Papua
Piyambakipun salah satunggaling tokoh ingkang merjuangaken pagesangan masarakat tani Papua kanthi luwih modhérn
Alfonsus Biru Kira lila ninggalaken pagesangan ing Jawa
Perjuanganipun Alfonsus ing dalem merjuanganken pagesangan Papua punika boten gampil
Piyambakipun kedhah nglampahi alas, nyebrangi kali ingkang deres ilinipun lan kedhah minggah mandhap gunung kanthi mbekta beban ingkang boten ènthèng
Barang ingkang dibekta kaliyan Alfonsus inggih punika kopi, bawang gorèng lan noken
Barang – barang punika salajengipun disetor ing warung – warung
Menawi pajeng, arta saking setoran kopi wau diwangsulaken malih dhumateng masarakat tani Papua
Ing dalem kesibukanipun Alfonsus minangka pastor lan pengajar ing sekolah tinggi filsafat ing Wagete, Kabupaten Deiyai, piyambakipun kalih minggu sepisan nyetori kopi
Padamelanipun boten pungkas wonten ngriku, Kira uga nyortir lan nyangrai kopi tani supados dados bubuk lan saged didol
Ing dalem nyangrai kopi punika butuhaken wekdal ingkang dangu, butuh wekdal antawisipun 45 - 60 menit kagem 1 kilogram kopi
Alfonsus nityasa nglampahi babagan punika amarga nasib tani Modio, ingkang laladanipun terpencil lan jarakipun 200 kilomèter saking Kutha Nabire
Ing Modio, asil ékonominipun namung saking berkebun lan damel noken
Désa Modio inggih punika laladan ingkang terpencil lan jarakipun saking jalur Trans - Nabire dugi Paniai inggih punika 45 kilomèter
Kali Mapia ingkang deres ilinipun, misah laladan Modio saking laladan liyan
Masarakat namung saged nyebrang kali nalika kalinipun asat ing mangsa ketiga
Boten wontenipun kreteg nyebabaken désa - désa ing laladan Pegunungan Mapia keisolasi
angkutan umum saking jalur Trans - Nabire namung dugi ing wates kali
Yèn bejo lan gadhah arta luwih, masarakat saged nyéwa ojèk
Yèn boten, masarakat kedhah mlampah 4 kilomèter nanjak bukit ing pedalaman
Sakniki, laladan kang katutup badhé dibuka
Kairing kaliyan pembangunan infrastruktur ingkang rikat, masarakat Papua ing pedalaman sakniki ngadepi perubahan
Perubahan ingkang boten namung bekta pérangan positip, nanging uga négatip
Ananging, perubahan punika prakara ingkang mutlak, mesthi kedadèn lan kedhah siap diadhepi kaliyan masarakat
Trans-Nabiré ngantos dugi Dogiyai ingkang dawanipun 200 kilomèter ingkang sampun dibangun boten namung bukak keisolasinan, ananging uga ngubah pasuryan ing laladan Papua
Keterbukaan punika mbekta sawetawis mupangat lan kegampilan
Dalan kagem nggayuh layanan keséhatan langkung gampil, bocah - bocah Papua saged mangkat sekolah kanthi gampil, lan regi - regi bahan kebutuhan pokok dados murah
Ananging, boten sedaya masarakat Papua punika siap kalih wontenipun perubahan
Nalika dalan didandani dados saé, wonten barang - barang saking kutha mlebet ing désa, bocah - bocah Papua malah padha tindak ing kutha.
Piyambakipun lunga ing kutha kagem madosi padamelan ingkang langkung saé
Paham utawa gaya urip ingkang nganggep piranti - piranti kang méwah dados ukuran kabagyanipun ("konsumerisme") nambah kathah
Masarakat sedaya wiwit ketergantungan kaliyan piranti saking kutha sampun tansah katon
Kairing kaliyan gampilipun dalan kagem nggayuh kesehatan, uga nyebaraken penyakit - penyakit ingkang énggal kaya ta saking AIDS ngantos kathah jinisipun penyakit malaria
Masarakat Papua boten siap kaliyan perubahan ingkang langkung santer miturut piyambakipun
Ningali ketimpangan sosial lan budaya punika, Kira lajeng milih dalanipun piyambak
Wiwit saking tugas ing Modio nalika taun 2015, Kira wiwit medharaken lan nglompokaken asil - asil ékonomi masarakat Modio
Kopi, bawang lan noken inggih punika asil ékonomi utama
Kira lajeng ngirimaken barang dodolanipun ing njawi laladan
Kopi piyambakipun siapaken minangka olèh - olèh mata Modio
Kira gadhahi pepinginan bilih nalika Modio sampun dados utawa kalebet saking wisata religi Papua, kopi saged olèh - olèh
Tiyang ingkang péngin tumbas kopi punika kedhah tindak wonten Modio
Kira gulawenthah para muda mudi ing laladan ngriku, supados saged gantikaken piyambakipun nalika piyambakipun kedhah pindah laladan liyan
Yen mangké aksès laladan Modio sampun kabukak, masarakat saged dados tuan ing laladanipun piyambak
– SMA Kolese Gonzaga (1999) – S-1 Filsafat di Driyarkara, Jakarta – S-2 Teologi Universitas Sanata Dharma, Yogyakarta Karya Tulis
Menuju ke Alam Liar Membentuk Diri Bersama Alam Menafsir Dunia Menuju Ke Titik Tertinggi Berlayar Ke Timur Menuju Gereja Kontekstual di Tanah Papua Bergerak Menjadi Papua Berjuang Menuju Keheningan Mgr
John Philip Saklil: Peletak Pondasi Keuskupan Timika
Aries Susanti Aries Susanti ingkang nggadhahi nama jangkep Aries Susanti Rahayu, inggih punika salah satunggaling atlèt panjat tebing saka Indonésia
Atlèt ingkang asring dipuntimbali Ari punika lair ing Grobogan, 21 Maret 1995
Aries Susanti, putrinipun Bapak S Sanjaya saha Ibu Maryati, rumaja putri ingkang remen pénékan wiwit alit, ndadosaken bab ingkang dipunremeni dados kagiyatan ingkang nggadhahi mupangat
Aries Susanti kathah ngurbanke kala nèm piyambakipun kanggé gladhi saben dinten
Menawi kanca-kanca Aries Susanti remen dolanan bonéka, déné Ari langkung remen mènèk wit
Perjuwanganipun supados Ari dados pemanjat tebing profèsional uga boten gampang
Kathah bab ingkang kedah dipunkurbanaken dening Ari, kadosta wayah dolanan kalih kanca-kanca, wayah alit, carané mbagi wayah sekolah lan latian panjat tebing, latian fisik, lan sapunggalé
Wiwit alit, piyambakipun remen ménék wit
Benten kalih kanca-kanca liyanè, atlet panjat tebing ingkang suksès pikantuk medali emas punika uga remen kagiyatan olahraga
Nalika taksih sekolah wonten ing SMP, piyambakipun naté dados juara tingkat Kecamatan lan Kabupaten
Satemah, Ari pikantuk beasiswa Sampoerna
Nalika piyambaikpun kelas II SMP tahun 2007, pengurus Fèderasi Panjat Tebing Indonésia (FPTI) Grobogan, Pak Yuli minangka pakdhé piyambakipun, nawari Ari kangem dados atlèt nèm wonten ing Pekan Olahraga Dhaérah Jawa Tengah
Nalika semana, Ari purun tumut seleksi atlèt lan dados atlèt panjat dinding paling nèm, inggih punika usia 14 taun
Boten namung latian saklumrahé kémawon, ananging latian Aries Susanti sabendinten saged ndadosaken Ari pikantuk medali emas wonten ing ajang lomba Pekan Olahraga Dhae'rah Jawa Tengah (Porda Jateng) kala taun 2009
Nalika sekolah wonten SMA, Ari tumut selèksi atlèt PON 2012 ing Riau ananging Ari boten boten saged langkung dipunkenal amargi Ari mudhun ing wonten salebeting nomor beregu "speed track" senadyan sampun mempeng anggènipun latian kecepatan lan dadod pengumpul medhali ingkang kathah piyambak kagen Jateng
Senadyan boten dados tim inti, ananging Ari saged ngalahke sedaya atlèt Pelatda lan kalebu ing tim inti Jawa Tengah kangge PON
Ing taun 2016, Aries sampun tandhing wonten ing nomor kecepatan beregu lan ndadosaken tim pikantuk medali emas
Ananging Ari dereng tandhing ing nomer piyambak kantenan kalah saking sènioripun Aries
latian ingkang diipunlampahi Ari antawisipun angkat beban, ancasipun supados nambah kuwat ing sisih otot piranti obah nginggil utawi ngandhap
Salajengipun mlumpat, menek, lan lumayu supados nambah cepet anggènipun panjat tebing
Sabendinten Aries Susanti kedah latian kanthi abot
altian abot punika kanggè supados saged mènèk kanthi cepet nglawan tebing tegak ingkakng dhuwuré 15 mètér, kanthi ukuran miring 85 derajat ingkang sampun dipunlampahi kalih wektu 7,6 dhetik
Punika Aries Susanti saged ngalahaken sènioripun Ari inggih punika Puji Lestari
Nalika taun 2017, Ari dipundhawuhi menehi pelatihan kanggé tim panjat tebing Kopassus wonten Jakarta
Salebeting pelatihan punika, Ari pepanggihan kalih Hedra Basir, pelatih nasional panjat tebing
Hendra remen kalih bakat Ari, lajeng Ari dipunlatih saha dipunpersiapaken dados atlèt "Asian Games ." Ari kalebet wonten ing tim inti amargi nalika gladhi simulasi, piyambakipun ingkang dados juara.Wonten ing debut Internasional ing Kejuaraan Asia, Iran, September 2017, Ari namung pikantuk perunggu saking nomor ingkang dipunkuwaos dening Ari
Piyambakipun kalah saking pemanjat China, Song Yiling ing sèmifinal, atlèt Indonesia Puji Lestari menang saking Song lan pikantuk emas
Ing sakdawané taun 2018, Ari bakal tumut pitung kejuaraan, ya iku kalih kejuaraan dunia, kejuaraan asia lan papat turnamèn pemanjat èlit kelas dunia ing China.
Ing "Asian Games" 2018, Ari inggih nglawan Song Yiling ing babak semifinal
Wonten ing kalodhangan punika, Ari menang telak saking Song
Lajeng wonten ing final, Ari menang saking sénior piyambakipun, Puji Lestari
Sakdèrengipun Ari menang nalika nglawan sènior piyambakipun, Ari sampun menang lawan altèt China liya, He Cuilian
Sakniki, Ari taksih fokus kanggé Olimpiade Tokyo 2020
Ing olimpiade Tokyo mangké, nomor ingkang dipuntandhingaken inggih punika nomor "speed, lead," lan "boulder"
Dene Aries Susanti namung gadhah spèsialisasi wonten ing nomor "speed" (adu cepet).Sakpunika dugi sakniki, rekor adu cepet panjat tebing taksih dipunsandhang kalih Iuliia Kaplina, pemanjat tebing saking Ruslan
Ari gadhah pangajab supados pemerintah saged nyengkuyung cabang panjat tebing pinuju level ingkang langkung inggil
Prèstasi ingkang nate dipungayut kalih Ari, antawisipun :
Andréas Granqvist Andréas Granqvist ya iku salah sijiné pamaén bal-balan kang lair ana ing Paarp, Swèdhen, 16 April 1985, kanthi dhuwur 1,92 mèter
Dhèwèké minangka "bèg" tengah lan kaptin bal-balan ing Swèdhen kang aran "Blagult" utawa tim biru-kuning
Dhèwèké amung duwé loro ancas minangka pamaén bal-balan kang wasis, ya iku ngupaya sabecik-beciké lan menangaké pasanggiri sajroning bal-balan ing lapangan
Piala Donya dadi impènané Granqvist wiwit umur 20 taun
Kamangka, dhèwèke wus kagabung ana ing tim nasional Swèdhen wiwit taun 2006, nanging sewates kualifikasi Piala Donya
Amarga pènsiunané Ibrahimovic, njalari Granqvist bisa ana manèh ing tim nasional iki
Granqvist kang urip ana ing Paarp, tlatah kidul Swedhèn, miwiti pakaryan bal-balan kanthi wasis ing Helsinborgs IF taun 2004 nalika umuré 20 taun
Telung taun aktif ing bal-balan, dhèwèké banjur menyang Inggris lan kagabung ing Wigan Athletic
Amarga ora krasan, dhèwèké metu saka Wigan Athletic lan kagabung ana ing Tim Nasional Krasnodar, Ruslan nganti limang taun
Ing tahun 2018, Granqvist bali menyang Swèdhen manèh lan gabung karo Tim Nasional Helsingborgs, Swèdhen
Saiki, dhèwèke ngutamakaké mbéla, ngupadi negarané dhéwé yaiku kanthi menangaké Piala Donya 2018
Kiprah ing jagad bal-balan
Sakwisé kagabung manèh karo tim ing Swedhèn, pasanggiri kapisan kang dilakoni ya iku nglawan Koréa Selatan, dhèwèké kanthi prigel bisa ndayani kiperé negara Gingséng kanthi skor 1-0
​​​​​Tumeka "babak penyisihan" grup Piala Donya, dhèwèké bisa nggawa regu lan negarané ing posisi paling dhuwur Grup F
Regu "Blagult" utawa tim biru-kuning iku bisa nglumpukaké enem "poin" padha karo Mexico kang lolos ing babak 16"." Pasanggiri kapindho yaiku dina Rebu (27/6/2018), ing pasanggiri pungkasan nglawan Mexico, kang dipandhégani déning Granqvist, Swedhèn nuduhaké upaya kang becik
Ana ing posisi katelu sakngisoré Mèxico lan Jerman, Swedhèn kudu menang supaya bisa lumebu pasanggiri sabanjuré
Granqvist minangka "pemain bertahan," katon waé ana ing ngarep gawang Mexico, ngéwangi kanca-kancané nalika nyerang lan golèk kalodhangan supaya bisa nyéthak gol
Gol iku dadi gol kapindho Granqvist uga pinalti kapindho kang bisa gol
Granqvist minangka "Pria Tua"
Piala Donya 2018 pancèn dadi impènané Granqvist
Dhèwèké mangerti, ing umuré kang wis ora enom, bisa lolos lan maén ing pasanggiri bal-balan paling gedhé iku ora gampang lan durung mesthi bisa dadi kalodhangan kang bisa teka kaping pindho
mandhégani kanca-kancané wiwit "babak kualifikasi," Granqvist katon wasis anggone nglawan mungsuhé ing lapangan
Nalika nglawan Italia ing sasi Novèmber kapungkur, kang dadi pamaén utama ya iku Granqvist lan Victor Lindelof
Pungkasan, tim kang dipandhégani bisa lumebu babak saterusé, sawisé kalah kaping pindho ing babak kualifikasi
Lelakon kang bisa waé amung dilakoni kaping pisan déning Granqvist ing umuré kang wis 33 taun
Granqvist bisa nggawa tim Swedhèn dadi tim kang wasis, dudu dadi pamaén-pamaén kang wasis
"The Independent" ngundang dhèwèké minangka paraga pangupaya tinimbang juru maén bal-balan, kang mesthi duwé upaya kang becik sajroning pasanggiri
Kamangka, Granqvist wis maén karo Tim Nasional Swedhèn U-21 wiwit taun 2006 kepungkur.
Amarga "kualifikasi" Piala Donya lan pènsiunané Ibrahimovic, ndadèkaké dhèwèké misuwur manèh
Amarga kaprigelané kang becik anggone tandhing lan mandhédani kanca-kancané, Granqvist éntuk pangaji minangka paraga bal-balan kang wasis Swèdhen taun 2017, yaiku kang misuwur kanthi jeneng "Guldbollen" utawa paraga paling apik Swèdhèn taun 2017
Pangaji iku dadi bab kang ndadèkaké Granqvist samsaya prigel ing pasanggiri Piala Donya Ruslan
Para warga ing Swèdhen padha nyeluk kanthi jeneng "“Granen”" kang ateges wit natal, amarga saka pangaribawané kang kukuh lan gawé pepadhang ing Swèdhèn
Saka kekadéyan iku, Granqvist samsaya misuwur lan dikenal déning warga lan lembaga-lembaga ing Swèdhen.
Aprilidianus Meriam Situmorang (29) lan Aprilidianus (27) minangka salah satunggaling peserta saking enem peserta Nusantara Sèhat (NS) ing Manggarai Wètan, NTT ingkang gadhah program ngabdi marang masyarakat "terpencil" lan "terisolasi" ing NTT
Kagiatan ingkang dipunlampahi déninig para paserta inggih menika ngabdi wonten ing Puskesmas Wukir Kecamatan Elar Kidul, Manggarai Wètan saking sasi Agustus taun 2017 dumugi Agustus taun 2019
Puskesmas ing Manggarai Wètan wonten kalih welas, nanging wolu ing antaranipun puskesmas menika mboten kagunggan dhokter, salah satunggalè ingkang kalebet puskesmas kang mboten kagunggan dhokter yaiku Puskesmas Wukir menika.namung wonten setunggal Pegawé Negeri Sipil (PNS), ingkang dados perawat lan njabat dados kepala puskesmas, sarta piyambakipun inggih menika warga asli Wukir
Para peserta Nusantara Sèhat (NS) mapan wonten ing salah satunggaling dalem dinas, kang wonten ing sakiwoning puskesmas
Kahananipun dalem dinas menika namung wonten setunggal gensét rusak, mboten wonten listrik, mboten wonten jaringan tipi lan jaringan telephon
Sajatosipun ing mrika wonten mobil lan motor kagungganipun puskesmas nanging sampun rusak
Meriam Situmorang wanita saking Batak menika ngandharaken menawi, Wukir wonten ing Kabupaten Manggarai Wètan, nanging mboten wonten akses saking Borong nuju Puskesmas Wukir
Tumpakan kang bisa dipunginaaken menawi badhé tumuju ing Puskesmas Wukir menika namung "dump truck" ingkang sampun dipunowahi supados saged ngangkut wong lan barang
Tiyang ing Désa Wukir menika nyebat kendharaan nika wau “taksi”
Wonten kalih taksi ingkang ngliwati mergi Wukir-Bajawa lan kalih sasanèsipun ngliwati mergi Ruteng-Wukir
Menawi kita nginaaken taksi menika, kita kedah mbayar Rp 40.000 saben sauwong kanggé rute Wukir-Bajawa, kamangka kanggé rute Wukir-Ruteng kita kedah mbayar Rp 85.000 saben sauwong
Tiyang ingkang numpak taksi menika dipuwatesi langkung kathah namung 45 tiyang kemawon
Namung taksi menika ingkang dados alat kanggé transportasi padinan wonten ing daèrah menika, dados masyarakat anggènipun lelungan kedah sabar lan lega nengga léwatipun taksi menika
Menawi wonten pasièn sakit ingkang sampun awrad dipunobati, para relawan menika nyéwa taksi menyang Bajawa
Naming namung bisa dipunlakoaken menawi sopir taksi menika mangkal wonten ing mergi lan purun ngeteraken pasièn
Menawi mboten, warga menika langkung milih ngobati kanggé cara-cara tradisional utawi malah ngobati sakarepipun
Stok obat-obatan ing Puskesmas Wukir menika namung sekedhik, kala-kala babar blas mboten wonten jenis obat tartamtu
Obat-obat menika kiriman saking Ruteng utawa Bajawa saben wulanipun
Ananging menawi hawanipun mboten saé pangiriamipun obat mboten lancar
Menika dados masalah ingkang asring dipuntepangi para rélawan ingkang ngabdi wonten ing Puskesmas Wukir ngantos samenika
Pagesangan Padinanipun Masyarakat Wukir
Warga Wukir kathah ingkang milih dipunrujuk wonten ing Bajawa amarga jarakipun langkung cedhak lan gampang dipunliwati
Adohipun Elar-Bawaja menika 4 jam, saking Elar-Borong 15 jam utawi Elar-Ruteng 12 jam perjalanan
Merginipun èlèk sanget, kedah nglewati kali, wewatuan, lan kala-kala bisa kena longsor
Kamangka kanthi cara ingkang susah lan radi butuh upaya ingkang langkung kathah masyarakat mboten kabotan tetep dipunlampahi kanthi ikhlas supados saged angsal pangobatan ingkang saé
Nanging, ing RSUD Bajawa masyarakat Wukir namung dipunlayani nanggé Kartu Indonesia Séhat (BPJS) ingkang umum utawi nganggé biayanipun piyambak
Kanggé kabutuhanig padinan masyarakat Elar milih blanja, nyekolahaken anak, lan priksa ing Bajawa.
Nanging derèng wonten kerja sama antawisipun Pamaréntah Kabupaten Ngada lan Pamerintah Kabupatèn Manggarai Wétan babagan kaséhatan kanggé warga ing pawatesan daérah
Babagan kerjasama menika radi awrad, amargi saking taun 2005 Pamerentah Kabupatèn Ngada lan Pamaréntah Kabupatèn Manggarai Wétan rebutan pawatesan daérah
Rega bahan pokok padinan wonten ing Wukir menika larang sanget
Reganipun beras langkung murah inggih menika Rp 15.000 - Rp 24.000 saben sakilo
Gula ing Wukir dipunregani Rp 20.000 saben sakilonipun, lan minyak goreng Rp 20.000 saben saliter
Sabun kangge siram dipunregani Rp 8.000 saben sakothak
Nanging stok bahwan-bahan menika kala-kala mboten wonten (kosong) ing kios pedagang Wukir
”Kita genten-genti saben setunggal wulan menyang Bajawa
Biasanipun kalih tiyang ingkang budhal, kangge blanja butuh padinanipun supaya saged dipunginaaken setunggal wulan suwénipun
Sekawan kanca sasanèsipun titip arta kangge blanja butuh ingkang sami
Wulan sabanjuripun, kalih tiyang malih budhal kanggé blanja.” Kandhanipun Meri
April uga muwuhi, menawi budhal menyang Bajawa raosipun sami kaliyan medal saking kurungan
Dumugi dhateng Bajawa raosing manah punika lega lan kaya-kaya nemu kasunyataning urip ing doya “nyata”
Dhèwèké bisa dhahar bakso, mi goreng, soto, sekul goreng, lan sasanèsipun ingkang dadaos reremenipun ingkang mboten saged dipuntemuaken wonten ing daérah Wukir.
Arthur Ashkin Arthur Ashkin ya iku élmuwan saka Amèrika kang lair ana ing New York 2 Sèptèmber 1922
Ashkin saiki umuré 96 taun
Ashkin dadi salah sijiné élmuwan kang menang bebungah Nobèl Fisika 2018
Dhèwèké minangka élmuwan kang nampa bebungah nobèl paling tuwa
Dhèwèké menang amarga nggawé patemon arupa pinsèt optik
Pinsèt optik iku mau nggunakaké sinar laser banjur bisa mindhahaké sawijining baktèri urip saka sawijining papan tumuju papan liyané, tanpa nyidrani baktèri kasebut
Pinsèt optik kuwi mau saiki digunakaké ana ing sajroning laboratorium kanggo nliti sistem lan mesin biologi
Ashkin mbacutaké wiyatane menyang Universitas Columbia, New York
Ing kono dhèwèke nyambut gawé dadi teknisi sing nggawéni magnétron kanggo perangkate radar militer Amèrika Serikat
Ing taun kapindho nyambut gawé nèng kono, dhèwèke dimèlokaké lumebu menyang Perang Dunia 2
Ndhuwurané sing jenenge Sid Millman njaluk supaya Ashkin dadi cadhangan tamtama, supaya Ashkin bisa nyambut gawé nèng laboratorium terus nalikané rampung perang
Sawise rampung peperangan kuwi mau, sedulur lanangé Ashkin njaluk supaya dhèwèke teka menyang Cornell
Sedulur lanangé Ashkin iku mau pawongan sing wasis ana bab fisika nuklir lan tau nggarap Proyek Manhattan karo Richard Feynman lanHans Bethe
Ashkin banjur lunga menyang Cornell saprelu nemoni seduluré
Ashkin sinau bab fisika nuklir uga, ananging ora mèlu lumebu ana bab kuwi amarga seduluré kuwi mau wis kondhang ana bab nuklir
Ashkin olèh undhangan saka Millman, ndhuwurané nalika ana Perang Dunia 2 sing pindhah menyang Laboratorium Bèll, saprelu dikongkon supaya nyambut gawé ana ing Laboratorium Bèll ya iku laboratorium ing Murray Hill, New Jersey
Laboratorium Bèll ya iku laboratorium gedhé sing dadi bèntèngé panelitèn sains amarga dadi seksiné maser digawé
Ing taun 1952 Ashkin wiwit nyambut gawé ana ing Laboratorium Bèll ing Murray Hill, New Jersey
Dhèwèké nyinaoni bab gelombang mikro
Banjur ing tain 1961 dhèwèke pindhah nyinaoni bab laser lan wiwit nyambut gawé ana ing bab osilator paramètrik lan samubarang non-linéar serat optik
Nèng Holmdél taun 1967 Ashkin nduwé patemon menawa dhèwèké bisa nyurung bal lantèks cilik (ukuran mikron) léwat banyu nggunakaké sinar laser
Dhèwèké uga nduwé patemon menawa bal sing ditarik saka pinggir balok menyang satengahing balok nggunakaké perangkap
Ashkin banjur fokus marang sinar kapindho sing ana nèng bal saka sisi sing béda